Ekibiina Ekifuga Omuzannyo Gw'ebikonde mu Uganda

Ekibiina ekidukanya omuzannyo wg'ebikonde mu Uganda  ekya Uganda Boxing Federation oba UBF mu bumpi mpi, ky'ekibiina ekirina obuyinza  bw'okutegeka, okutumbuula n’okulaakulanya omuzannyo gw’ebikonde mu Uganda nga bwe kirambikibwa mu Teeka ly’Ebyemizannyo erya 1964 n’amateeka n’ebiragiro ebirala ebiddirira ebikwata ku mizannyo mu Uganda.  Ekibiina kino kyatandikibwaawo mu 1950, ng'era kirina akakwate ku kibiina ky'ensi yonna eky'ebikonde ekimannyikiddwa nga International Boxing Association.  Kirabirirwa olukiiko oludukanya eby'emizannyo mu Uganda olumannyikiddwa nga National Council of Sports oba kiyite NCS mu bumpi bimpi. 

Empaka ezitegekebwa ekibiina kya UBF ze zino okuli; EThe National Open Boxing Championship nga zino zetabwaamu buli omu, Novice Boxing Championship ezetabibwaamu abatalina bumannyirivu mu muzannyo guno era nga bapya, Intermediate Boxing Championship ezetabibwaamu bakyakayiga, Junior Boxing Championship nga zeetabibwaamu bamusaayi muto ne schools Boxing Championship nga zino zibeera wakati w'abayizi b'amasomero ag'enjawulo. 

 Wekisinganibwa 
Ekitebe ekikulu eky'ekibiina ekifuga Omuzannyo Gw'ebikonde mu Uganda kisinganibwa ku Poloti namba  2-10 Coronation Avenue, Lugogo Sports Complex mu Disitulikiti y'e Kampala . 

 Bekikola nabo 
Omuzannyo Gw'ebikonde mu Uganda guli akakwate ku  lukiiko oludukanya eby'Emizannyo mu Uganda olumannyikiddwa nga National Council of Sports oba NCS mu bumpi mpi, ekibiina ekivunaanyizibwa ku mizannyo gy'Olympics mu Uganda, ekibiina ekitwaala ebibiina ebivunaanyizibwa ku Muzannyo Gw'ebikonde kulukalo kwa Afrika n’ekibiina ekigatta abazannyi b’ebikonde mu nsi yonna.  Ekibiina kirina kiraabu 47 zekidukanya, kiraabu 10 ez'ekiseera wabula nga zisuubirwa okukyusibwa esaawa yonna ne kiraabu z'ebikonde ezisoba mu 300 ezitanaba kwewandiisa.    

 Byekikola 

 Kikakasa ttiimu y’eggwanga ey’ebikonde eyeetaba mu mpaka z’ebikonde ez’enjawulo. 

 Bekizze kikolagana nabo 
Mu 2022, ttiimu ya Uganda ey'ebikonde, emannyikiddwa nga  "the Bombers," yavuganya mu mizannyo gya egy'etabwaamu Amawanga agali mu luse olumu n'Eggwanga lya Bungereza , egyaali mu Bungereza. 

Probellum, kampuni y’ebikonde mu nsi yonna mu 2021, yakola omukago n’ekibiina ekifuga ebikonde mu Uganda okulaakulanya abalwanyi bakyakayiga abalina ebitone mu Uganda n’okubawa omukutu okulaga obusobozi bwabwe ku mutendera gw’ensi yonna.  

Mu Gwekumineebiri mu 2021, UBF yakolagana ne kampuni y'amawulire emannyikiddwa nga  Next Media Services okuweereza obutereevu ku mukutu gwa ttivvi ya NBS Television empaka za liigi ya Uganda ez'Ebikonde ezeetabibwaamu Banantamegwa. 

Mu Gwomukaaga 2022, kampuni ekola eby'okunywa eya Crown Beverages Limited, wansi w'eky'okunywa ekiwa amaanyi ekiyitibwa Sting, yakolagana n'ekibiina ekifuga omuzannyo gw'ebikonde mu Uganda n'obuvugirizi bw'ensimbi bwa doola zaa Amerika 75000.  

 Abakulembezze 

 Moses Muhangi, Okuva Ogwoluberyeberye  2018 okutuusa kati (Nga 2024).  

 Omumyuuka w'omukulembezze 

 Sula Kamoga, 2024. 

 Empaka ezitegekeddwa ekibiina ekidukannya omuzannyo gw'ebikonde mu Uganda 

 Empaka z'Ebikonde mu Ggwanga ezetabibwaamu buli omu. 

 Obukuubagano 
Nga 2 Ogwekumineebiri mu 2022, Pulezidenti w’ekibiina ekifuga omuzannyo gw'ebikonde mu nsi yonna, Umar Nazarovich Kremlev, yakyala mu Uganda okumala olunaku lumu, gye yatongoza okuzimba etendekero ly’ebikonde.


 Laba ne 

 Empaka z'Ebikonde mu ggwanga ezeetabibwaamu buli omu mu Uganda
 Ttiimu y'eggwanga lya Uganda ey'ebikonde
 Liigi ya Uganda  Ey'ebikonde Eyeetabibwaamu Banantameggwa

 Ebijuliziddwaamu 

 Ewalala w'oyinza okubigya 

 Omukutu Omutongole
 Ekibiina ekifuga omuzannyo gw'ebikonde mu Uganda (UBF) | Olukiiko Oluvunaanyizibwa ku by'emizannyo mu  mu ggwanga
 Okudda kw'ebikonde, UBF Eyanjudde Empaka empya ezituumiddwa Champions League | Eddoboozi lya Bugerere
 Emizannyo Egyetabibwaamu amawanga agali mu luse olumu ne Bungereza: Uganda egenda kusindika abakubi b’ebikonde 6 mu mizannyo gy'e Birmingham
 Omukulembezze W'ekibiina ekidukanya Omuzannyo gw'ebikonde mu Uganda Muhangi awangudde ekisanja eky'okubiri nga tavuganyiziddwa
 Sting ayongedde amaanyi mu Liigi ya Uganda ey'ebikonde eyeetabibwaamu banantamegwa n'obukadde 285
 Omukulembezze w'ekibiina ekidukanya omuzannyo gw'ebikonde Muhangi Ayogedde ebintu Ebisatu By'agenda okutekako esira